15.9.2023
EL
Επίσημη Εφημερίδα της Ευρωπαϊκής Ένωσης
L 228/219
(123) Επιπλέον, όσον αφορά τις «Κατευθυντήριες γνώμες για την προώθηση της υψηλής ποιότητας ανάπτυξης της βιομηχανίας πετροχημικών και χημικών προϊόντων κατά το 14ο πενταετές πρόγραμμα», το CCCMC και η Xinjiang XLX υποστήριξαν ότι η Επιτροπή δεν έλαβε υπόψη ότι i) το εν λόγω έγγραφο είναι έγγραφο καθοδήγησης και όχι δεσμευτικός κανονισμός που καθορίζει λεπτομερείς υποχρεώσεις ή κανόνες για τους σχετικούς τομείς, καθώς και ότι ii) περιλαμβάνει σκοπούς ή στόχους —στόχους όπως «να αξιοποιηθεί πλήρως ο αποφασιστικός ρόλος της αγοράς στην κατανομή των πόρων, να διαδραματίσει καλύτερα τον ρόλο της η κυβέρνηση» ή «να δημιουργηθεί ένα προσανατολισμένο στην αγορά, νομιμοποιημένο και διεθνοποιημένο επιχειρηματικό περιβάλλον»— οι οποίοι έρχονται σε αντίθεση με τα συμπεράσματα της Επιτροπής σχετικά με τις στρεβλώσεις.
Ομοίως, όσον αφορά το πενταετές πρόγραμμα που αναφέρει η Επιτροπή, το CCCMC και η Xinjiang XLX αμφισβήτησαν την ερμηνεία της Επιτροπής για το σύστημα προγραμμάτων στην Κίνα, επισημαίνοντας ότι τα εν λόγω πενταετή προγράμματα δεν αποδεικνύουν ότι οι δημόσιες αρχές καθοδηγούν δεσμευτικές αποφάσεις, αλλά ότι τα πενταετή προγράμματα επιδιώκουν να αποσαφηνίσουν τα αντίστοιχα υπεύθυνα μέρη, ενώ ο ρόλος των κυβερνήσεων προσδιορίζεται χωριστά ως «η δημιουργία ευνοϊκού περιβάλλοντος πολιτικής, θεσμικού περιβάλλοντος και νομικού περιβάλλοντος» — που είναι ο ρόλος των κυβερνήσεων παντού, συμπεριλαμβανομένης της ΕΕ.
Στο ίδιο πνεύμα, το CCCMC και η Xinjiang επανέλαβαν το επιχείρημα ότι οι κατευθυντήριες γνώμες σχετικά με την προώθηση της υψηλής ποιότητας ανάπτυξης της βιομηχανίας πετροχημικών και χημικών προϊόντων κατά το 14ο πενταετές πρόγραμμα αφήνουν στις κινεζικές επιχειρήσεις τη λήψη των κατάλληλων μέτρων για τον μετασχηματισμό και την αναβάθμιση του τομέα, κατά τρόπο παρόμοιο με τις βιομηχανικές πολιτικές της ΕΕ.
Επιπλέον, το CCCMC και η Xinjiang XLX υποστήριξαν ότι η Επιτροπή δεν εξέτασε το επιχείρημα που προβλήθηκε προηγουμένως, δηλαδή ότι, σύμφωνα με το συμπέρασμα του δευτεροβάθμιου δικαιοδοτικού οργάνου στην υπόθεση ΗΠΑ — Αντισταθμιστικά μέτρα, η ύπαρξη στρέβλωσης των τιμών που προκύπτει από κρατική παρέμβαση πρέπει να τεκμηριώνεται και να εξηγείται επαρκώς από την αρμόδια για την έρευνα αρχή στην έκθεσή της.
Το CCCMC και η Xinjiang XLX θεωρούν ότι βάσει των ανωτέρω η Επιτροπή υποχρεούται να υποβάλει τρέχοντα πραγματικά στοιχεία και λεπτομερή ανάλυση της εικαζόμενης κινεζικής κρατικής παρέμβασης, η οποία έχει ως αποτέλεσμα επακόλουθες επιπτώσεις στην αγορά και επηρεάζει τη συμπεριφορά σε επίπεδο παραγωγού.
Τέλος, το CCCMC και η Xinjiang XLX τόνισαν τη θέση τους ότι η Επιτροπή είναι υποχρεωμένη να προσκομίσει αποδεικτικά στοιχεία για τη συγκεκριμένη άσκηση από την κυβέρνηση τυχόν εξουσιών παρέμβασης στην αγορά μελαμίνης, η οποία έχει οδηγήσει σε πραγματική και αποδεδειγμένη στρέβλωση της τιμολόγησης των αντίστοιχων παραγωγών μελαμίνης, και ότι οι αναφορές της Επιτροπής σε προγράμματα της κινεζικής κυβέρνησης, κατευθυντήριες γνώμες ή άλλες πρωτοβουλίες πολιτικής της κινεζικής κυβέρνησης δεν μπορούν να εξομοιωθούν με πραγματική κρατική παρέμβαση.
(124) Τα εν λόγω επιχειρήματα δεν έγιναν δεκτά.
Όσον αφορά το γεγονός ότι η Επιτροπή βασίστηκε στην έκθεση που δημοσιεύθηκε το 2017, η Επιτροπή επαναλαμβάνει τη θέση της που εξηγείται στην αιτιολογική σκέψη 116.
Επιπλέον, η Επιτροπή υπενθυμίζει ότι η διαπίστωση σχετικά με την ύπαρξη σημαντικών στρεβλώσεων σύμφωνα με το άρθρο 2 παράγραφος 6α του βασικού κανονισμού δεν εξαρτάται από την ύπαρξη της έκθεσης, πόσο μάλλον από την ημερομηνία δημοσίευσής της.
Η Επιτροπή επισημαίνει επίσης ότι οι βασικοί άξονες της κινεζικής οικονομίας, όπως το πρότυπο της σοσιαλιστικής οικονομίας της αγοράς, το σύστημα σχεδιασμού ή η ηγετική θέση του ΚΚΚ στην οικονομία —σε συνδυασμό με την παρουσία του κόμματος σε μεμονωμένους φορείς της αγοράς που συνεπάγεται εξουσία παρέμβασης στις διαχειριστικές αποφάσεις— δεν έχουν αλλάξει μετά τη δημοσίευση της έκθεσης, αλλά είναι αναμφισβήτητα ακόμα πιο ευδιάκριτες.
Ενώ τα πορίσματα της έκθεσης εξακολουθούν επομένως να ισχύουν σε μεγάλο βαθμό, σε κάθε περίπτωση η Επιτροπή τα συμπλήρωσε στην παρούσα έρευνα με περαιτέρω αποδεικτικά στοιχεία, όπως περιγράφεται λεπτομερώς, για παράδειγμα, στις αιτιολογικές σκέψεις 76, 77, 79, 80 και 84-86 ανωτέρω.
Υπό το πρίσμα αυτό, το επιχείρημα του CCCMC και της Xinjiang XLX σχετικά με την υποχρέωση της Επιτροπής να επικαιροποιεί την έκθεση σύμφωνα με το άρθρο 2 παράγραφος 6α στοιχείο γ) του βασικού κανονισμού είναι αβάσιμο, καθώς η Επιτροπή έχει πράγματι εξετάσει τις σχετικές περιστάσεις όσον αφορά την ύπαρξη σημαντικών στρεβλώσεων ειδικά για τους σκοπούς της παρούσας έρευνας, λαμβάνοντας υπόψη τα πλέον πρόσφατα διαθέσιμα αποδεικτικά στοιχεία (82).
(125) Όσον αφορά τον παραλληλισμό στον οποίο προβαίνουν το CCCMC και η Xinjiang XLX μεταξύ των κινεζικών εγγράφων πολιτικής και των βιομηχανικών στρατηγικών της ΕΕ, η Επιτροπή επισημαίνει ότι τα μέρη δεν προβάλλουν πρόσθετα επιχειρήματα, πέραν της επιμονής στην εικαζόμενη συνάφεια των βιομηχανικών πολιτικών της ΕΕ στο πλαίσιο της αξιολόγησης σημαντικών στρεβλώσεων, σύμφωνα με το άρθρο 2 παράγραφος 6α του βασικού κανονισμού, στην Κίνα.
Κατά συνέπεια, η Επιτροπή επαναλαμβάνει τη θέση που εξέφρασε ήδη στην αιτιολογική σκέψη 115.
(126) Όσον αφορά το σύνολο των επιχειρημάτων σχετικά με τον βαθμό στον οποίο τα κινεζικά έγγραφα πολιτικής στα οποία αναφέρεται η Επιτροπή, όπως αυτά που αναφέρονται στις αιτιολογικές σκέψεις 84-86 ανωτέρω, αποτελούν έγγραφο καθοδήγησης, τον βαθμό στον οποίο η φύση του κινεζικού συστήματος σχεδιασμού και οικονομικής διάρθρωσης έχει ως αποτέλεσμα τη λήψη δεσμευτικών αποφάσεων από τις δημόσιες αρχές και τον βαθμό στον οποίο το σχετικό έγγραφο (82) Η προσέγγιση αυτή επιβεβαιώθηκε από το Γενικό Δικαστήριο στην απόφασή του της 21ης Ιουνίου 2023, Guangdong Haomei New Materials και Guangdong King Metal Light Alloy Technology κατά Επιτροπής, T-326/21, EU:T:2023:347, σκέψη 104.